හේන් ගොවිතැන් කලත් වටිනා ගස්වලට කැලයේ වැවෙන ඖෂධ පැළෑටිවලට කිසිම හානියක් නොකර ඔවුන් ඒවා ආරක්ෂා කරමින් ජීවිකාව කරගෙන ගොස් ඇත.කජු වගා කරන මුවාවෙන් මෑතකදී කඳුබැද්ද රක්ෂිතයට ඇතුළු වී වාඩිගහගෙන නතර වුණු දැව ජාවාරම්කරුවන් මේ වන විට අක්කර දහසකට අධික ප්‍රමාණයක් විනාශ කොට ගම්මාලු , බුරුත, කලුමැදිර, අරළු, රදන, කොලොන්, පලු, වීර,, වා ඇතුළු වටිනා විශාල පැරැණි ගස් මැෂින් යොදා කපා කදන් කුට්ටි කොට ඩෝසරයක ආධාරයෙන් ලොරිවල පටවා කොළඹට ප්‍රවාහනය කිරීමේ මහා පරිමාණයේ දැව කොල්ලයක යෙදී සිටී.මේ දැව කොල්ලකරුවන් කුලියට ලබාගත් ගමේ කීපදෙනකු ද ඔවුන්ට එක් වී සිටින බව ගම්වැසියන්ගෙන් අපට දැකගන්නට ලැබිණි.මේ කැලෑ විනාශය පිළිබඳව අපට මුලින් ම විස්තර හෙළිකළේ තලාවේගම පදිංචි ගොවියකු වන ඩබ්. ඇම්. සෙනවිරත්න (62) මහතා ය.